Yhtiömuodon valintaan vaikuttavat eniten yhtiömuodon verotus ja perustajien lukumäärä. Mikäli perustat yrityksen yksin, niin valinta osuu yleensä toiminimeen tai osakeyhtiöön. Huomaa kuitenkin, että osakeyhtiössä tarvitset lisäksi hallituksen varajäsenen. Myös osuuskunnan voi perustaa yksin, mutta se ei ole kovin yleistä. Kaksi tai useampaa perustajaa voivat valita osakeyhtiön, avoimen yhtiön, kommandiittiyhtiön tai osuuskunnan. Yhdessä yritystä perustettaessa yhtiömuodon valintaan vaikuttavat osakkaiden roolit tulevassa yrityksessä eli panostaako kaikki osakkaat saman verran yritykseen vai onko joku selkeästi mukana vain sijoittajan roolissa.